જુનાગઢ વંથલીના થાણાપીપળી ગામે ગઈકાલે સવારના સુમારે ગેસના બાટલામાં ભેદી ધડાકો થતા આખાય ગામમાં ધડાકાના પગલે ભયનો માહોલ છવાઇ જવા પામ્યો હતો ગેસના બાટલાના લીકેજ ના કારણે બનાવ બન્યો હોવાનું સ્થાનિકોએ તારણ કાઢયું હતું ગેસનો બાટલો લીક થતા લાગેલી આગમાં પરિવારની આધેડ મહિલા ગંભીર રીતે દાઝી જતાં જૂનાગઢ સિવિલ હોસ્પિટલ ખાતે ખસેડવામાં આવ્યા હતા આ અંગે સૂત્રો પાસેથી મળતી વિસ્તૃત વિગતો અનુસાર જુનાગઢ વંથલીના થાણાપીપળી માં ગઇકાલે વહેલી સવારના આશરે છએક વાગ્યાના સુમારે મુક્તાબેન પ્રવીણભાઈ ઉકાણી ઉમર વર્ષ આશરે ૫૦ વાળા પોતાના ઘરમાં રસોડામાં જઈ ગેસનો ચૂલો ચાલુ કરવા જતા ગેસના બાટલામાં ભેદી ધડાકો થતા ધડાકા અને આગની તીવ્રતા ના કારણે મહિલા દાઝી જવા પામ્યા હતા સાથે સાથે રસોડાનાં બારણાંનાં કટકે કટકા થઈ જવા પામ્યા હતા આ ઉપરાંત ધડાકાની તીવ્રતા એટલી હદે હતી કે મકાનના નળિયા પણ ઉડી જવા પામ્યા હતા તેમજ આસપાસના મકાનોમાં પણ નાની મોટી નુકસાની થવા પામી હતી ઓચિંતા ધડાકાના પગલે નાના એવા ગામમાં દોડાદોડી સાથે ભયનો માહોલ છવાઇ જવા પામ્યો હતો તેમજ ઘટનામાં ગંભીર રીતે દાઝેલા મુક્તાબેન ને તાત્કાલિક જૂનાગઢ સિવિલ હોસ્પિટલ ખાતે ખસેડવામાં આવ્યા હતા.